wickkiey/tamil-wikipedia-chunked huggingface dataset:
# ஒ.ச.நே - 07:00

## மலை சீர் நேரம்

வடக்கு அரைக்கோள குளிர்காலத்தின்போது, இது பின்வரும் பகுதிகளில் பயன்படுத்தப்படுகிறது. கோடைகாலத்தின்போது, ஒ.ச.நே - 06:00 (மலை பகலொளி நேரம்) பகலொளி சேமிப்பு நேரமாகப் பயன்படுத்தப்படுகிறது.
- கனடா
- ஆல்பர்ட்டா
- பிரிட்டிசு கொலம்பியா (தென்கிழக்கு பகுதிகள்)
- வடமேற்கு நிலப்பகுதிகள் (பெரும்பாலான பகுதிகள்)
- நூனவுட் (மேற்குப் பகுதிகள்)
- சஸ்காச்சுவான்
- லாய்டுமின்சுட்டர் மற்றும் அதனைச் சுற்றியுள்ள பகுதிகளில் மட்டும்  
- அமெரிக்க ஐக்கிய நாடு
- கொலராடோ
- மொன்ட்டானா
- நியூ மெக்சிகோ
- யூட்டா
- வயோமிங்
- அரிசோனாவின் நவாசோ நாடு முழுவதும்
- ஐடஹோவின் பெரும்பாலான பகுதிகள் (தெற்குப் பகுதி)
- கேன்சஸின் மேற்குப் பகுதி
- நெப்ராஸ்காவின் மேற்குப் பகுதி
- தெற்கு டகோட்டாவின் மேற்குப் பகுதி
- டெக்சஸின் மேற்குப் பகுதி
- வடக்கு டகோட்டாவின் தென்மேற்குப் பகுதி
- ஓரிகன் - கிழக்கில் உள்ள சில பகுதிகள்
- நெவாடா - கிழக்கில் உள்ள சில பகுதிகள்  
- மெக்சிகோ
- தெற்கு பாகா கலிபோர்னியா
- சிவாவ்வா (1998ஆம் ஆண்டு முதல்)
- நயாடித்தின் பெரும்பாலான பகுதிகள்
- சினாலோவா
# ஒ.ச.நே - 07:00

## பசிபிக் பகலொளி நேரம்

வடக்கு அரைக்கோள கோடைகாலத்தின்போது, இது பின்வரும் பகுதிகளில் பயன்படுத்தப்படுகிறது. இது ஒரு பகலொளி சேமிப்பு நேரமாகும். குளிர்காலத்தின்போது இப்பகுதிகளில் ஒ.ச.நே - 08:00 (பசிபிக் சீர் நேரம்) பயன்படுத்தப்படுகிறது.  
- கனடா
- பிரிட்டிசு கொலம்பியா (மாகாணத்தின் பெரும்பாலான பகுதிகள்)
- யூக்கான்
- மெக்சிகோ
- பாகா கலிபோர்னியா
- அமெரிக்க ஐக்கிய நாடு
- கலிபோர்னியா
- ஐடஹோ (வடக்குப் பகுதி)
- நெவாடா (மாநிலத்தின் பெரும்பாலான பகுதிகள்)
- ஓரிகன் (மாநிலத்தின் பெரும்பாலான பகுதிகள்)
- வாஷிங்டன்
# ஒ.ச.நே - 07:00

## ஆண்டு முழுவதும்

பின்வரும் பகுதிகளில், ஆண்டு முழுவதும் *ஒ.ச.நே - 07:00* பயன்படுத்தப்படுகிறது.
- கனடா
- பிரிட்டிசு கொலம்பியாவின் அமைதி ஆறு பள்ளத்தாக்கின் சில பகுதிகள்
- அமெரிக்க ஐக்கிய நாடு
- அரிசோனா, நவாசோ நாட்டினைத் தவிர
- மெக்சிகோ
- சொனோரா
- இரிவில்லாகிகிடோ தீவுக்கூட்டத்தின் கிளாரியான் தீவுகள் தவிர
# விக்கிப்பீடியா:உங்களுக்குத் தெரியுமா/மே 27, 2015

- **கேழல்மூக்கன்**, எனும் மேற்குத் தொடர்ச்சி மலைகளில் மட்டும் காணப்படும் ஒருவகைத் தவளையினம் ஒரு அகணிய உயிரி ஆகும்.
- **கொல்லிப்பாவை** என்பது சங்ககால மக்களால் எட்டுக்கை அம்மன் எனவும், எட்டுக்கைக் காளி எனவும் அழைக்கப்பட்ட ஒரு தெய்வம் ஆகும்.
- **மாரினர் 10** 1973 இல் நாசாவால் விண்ணில் ஏவப்பட்டதும் புதனை முதன்முதலில் நெருங்கியதுமான ஒரு தானியங்கி விண்வெளி ஆய்வு செயற்கைகோள்.
# வார்ப்புரு:Weather box/colt/sandbox

font-size:85%<noinclude>
The **Template:Weather_box/colt** makes temperature ("t") background colors. It is an alternative to Template:Weather box/colpastel, which uses lighter shades of color.
== Performance considerations ==Template:Weather_box/colt has been optimized to handle a range of values which are changed into color codes by using a <code>#switch</code> function, with 47 branches, ordered by expected frequency. It can assign colors to temperatures in Celsius at over 460 numbers per second, or 9x faster than encoding color settings as 3-part hexadecimal conversions of temperatures. The 47 branches split the overall range into 3-unit brackets, rather than using a precise spectrum of hundreds of shades of color; however, in practice, the 47 possible shades provide enough contrast to emphasize low versus high temperatures.
# ரோகிணி தேவி

**ரோகிணி தேவி** (Rohini Devi), வசுதேவரின் முதல் மனைவி ஆவார். ரோகிணிக்கு வசுதேவர் மூலம், பலராமன் மற்றும் சுபத்திரை என்ற மக்கள் பிறந்தனர். வசுதேவருக்கும் இரண்டாம் மனைவியான தேவகிக்கும் பிறந்தவர்தான் கிருட்டிணன். ரோகிணி சுரபி யின் அவதாரமாக கருதப்படுகிறார்.
# ரோகிணி தேவி

## வசுதேவர் சிறைபிடிப்பு

ரோகிணியின் கணவர், வசுதேவன் இன்னொரு பெண்மணியான தேவகியை திருமணம் செய்து கொண்டார். தேவகி மற்றும் வசுதேவரின் திருமணத்திற்குப் பிறகு, வானத்திலிருந்து ஒரு தெய்வீக குரல் ("அசரீரி") தேவகிவின் தீய சகோதரன் கம்சனின் மரணம் "தேவகியின் எட்டாவது மகனால் நிகழும்" என்று முன்னறிவித்தது. கம்சன் பின்னர் தேவகியின் அனைத்து சந்ததியினரையும் பிறந்த உடனேயே கொலை செய்தான், மேலும் புதிதாக திருமணமான தம்பதியரை மேலும் சந்தேகம் இல்லாமல் சிறையில் அடைத்தான். இது ரோகிணியை தனியாக விடுவித்தது.  
கம்சன் சிறையில் அடைக்கப்பட்டுள்ள தம்பதிகளுக்கு பிறந்த குழந்தைகளை தனிப்பட்ட முறையில் கொலை செய்தார். காலப்போக்கில், தேவகி ஏழாவது முறையாக கர்ப்பமானார். எனினும், இந்த ஏழாவது குழந்தை ஆறு முந்தைய குழந்தைகளின் தலைவிதியை சந்திக்கவில்லை; பிறக்காத குழந்தை தேவகியின் வயிற்றில் இருந்து அதிசயமாக ரோஹினியின் வயிற்றுக்கு மாற்றப்பட்டது, அவர் நீண்ட காலமாக தனது சொந்த குழந்தைக்காக ஏங்கிக்கொண்டிருந்தார். இவ்வாறு பிறந்த குழந்தைக்கு பலராமன் என்று பெயரிட்டார். பலராமன் தனது இளைய சகோதரன் கிருஷ்ணாவின் மகத்தான வீரராகவும், ஆதரவாகவும் வளர்ந்தார்.
# ரோகிணி தேவி

## கிருஷ்ணனின் வளர்ப்பு

தேவகியின் எட்டாவது குழந்தையாக பிறந்த கிருஷ்ணர், பிறந்த உடனேயே கோகுலம்க்கு ரகசியமாக மாற்றப்பட்டார். கம்சனிடம் இருந்து தப்பிக்க வேறொரு குடும்பத்தில் வளர்க்கப்பட்ட தனது கணவரின் அன்புக்குரிய மகன் கிருஷ்ணர் மீது ஒரு கண் வைத்திருக்க ரோகிணியும் அதே பகுதிக்கு சென்றார். இந்த அருகாமையால் தான் பலராமர் மற்றும் கிருஷ்ணா என்ற இரு சகோதரர்களும் ஒன்றாக வளர்ந்தனர்.
# ரோகிணி தேவி

## சந்ததி

கிருஷ்ணரால் கம்சனின் மரணம் மற்றும் சிறையில் இருந்து வசுதேவ மற்றும் தேவகி ஆகியோரின் விடுதலைக்குப் பிறகு, பலராமருக்கும் கக்குத்மி ராஜாவின் மகள் ரேவதி க்கும் திருமணம் நடந்தது, இவர்களுக்கு நிசாதன் மற்றும் உல்முகன் என இரு மகன்களும் வத்சலா என்ற மகளும் பிறந்தனர். நிசாதன் மற்றும் உல்முகன் இருவரும் யது வம்ச கலகப்போரில் கொல்லப்பட்டனர், இறுதியில் பலராமர் கடல் தியானத்தில் தனது பூமிக்குரிய அவதாரம் முடித்தார்.
# ரோகிணி தேவி

## ரோகிணியின் இறப்பு

யாதவ வம்ச அழிவுக்கு பிறகு வசுதேவர் மரணம் அடைந்தார். அவருடன் ரோகிணியும் வசுதேவனின் மற்ற மனைவியரான தேவகி, பத்ரா மற்றும் மதிரா வும் நெருப்பில் உடன்கட்டை ஏறி தங்களை மாய்த்துக் கொண்டனர்.
# ரோகிஞ்சா மக்கள்

**ரோகிஞ்சா மக்கள்** (*Rohingya people*, *Ruáingga* *ரோகிங்கா*) என்பவர்கள் மியான்மரில் இராக்கைன் மாநிலத்தின் வடக்கே வசிக்கும் இந்தோ-ஆரிய இனக்குழுவாகும். இவர்கள் ரோகிஞ்சா மொழியைப் பேசுகின்றனர். ரோகிஞ்சா மக்கள் இராக்கைன் மாநிலத்தின் பூர்வகுடிகள் என ரோகிஞ்சா மக்களும், சில ஆய்வாளர்களும் கூறும் அதே வேளையில், இவர்கள் பிரித்தானியரின் ஆட்சிக் காலத்தில் வங்காளத்தில் இருந்து வந்து குடியேறியவர்கள் எனவும், அல்லது குறைந்தது 1948 பர்மிய விடுதலைக்குப் பின்னரும், 1971 வங்கதேச விடுதலைப் போரின் பின்னரும் குடியேறியவர்கள் எனவும் சில ஆய்வாளர்கள் கூறுகின்றனர்.  
மியான்மர் நாட்டின் வடக்கே உள்ள ரக்கினே பகுதியில் ரோகிஞ்சா இன முஸ்லிம்கள் அதிகளவில் வாழ்ந்து வருகின்றனர். மியான்மரில் பத்து லட்சத்துக்கும் அதிகமான மக்கள்தொகையை கொண்டவர்களாக இருக்கும் இவர்களில் சிலர் கடந்த 2012-ம் ஆண்டு முதல் மனித உரிமைக்காக அரக்கான் ரோகிஞ்சா இரட்சணிய சேனை என்ற பெயரில் ஆயுதம் தாங்கிய போராட்டத்தில் ஈடுபட்டு வருகின்றனர்.
# ஒ.ச.நே - 09:30

**ஒ.ச.நே - 09:30** (*UTC-09:30*) என்பது ஒருங்கிணைக்கப்பட்ட சர்வதேச நேரத்துடன் -09:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.  
இது பிரெஞ்சு பொலினீசியாவின் மார்க்கெசசுத் தீவுகளில், மார்க்கெசசு நேரமாக ஆண்டு முழுவதும் பயன்படுத்தப்படுகிறது. இது ஒரு சீர் நேரமாகும்.
# ஒ.ச.நே - 09:30

## சீர் நேரம்

- பிரெஞ்சு பொலினீசியா
- மார்க்கெசசுத் தீவுகள் (மார்க்கெசசு நேரம்)
# கொம்பன் சுறா

**கொம்பன் சுறா** அல்லது **சுத்தியல் தலை சுறா** (*hammerhead shark*) என்பது சுறா இனத்தைச் சேர்ந்த ஒரு மீனினமாகும். இதன் தலை சுத்தியலைப்போல இருப்பதால் இதை சுத்தியல் தலை சுறா என்பர். இதன் தலையின் இரண்டு பக்கமும் நீண்ட கொம்புபோன்ற பகுதிகள் இருப்பதால் கொம்பன் சுறா என்பதும் பொருத்தமான பெயராகவுள்ளது. இவ்வின சுறாக்கள் 0.9 முதல் 6 மீட்டர் (3.0 இருந்து 19.7 அடி) நீளமாகவும், 3இல் இருந்து 580 கிலோ எடை உள்ளதாகவும் உள்ளன.
இம்மீனின் கண்களும், நாசித்துளைகளும் கொம்புபகுதியிலேயே உள்ளன. இதனால் இதன் பார்வை 360 பாகையில் பார்க்கக் கூடியதாக உள்ளது அதாவது இது மேலேயும் அதேசமயம் கீழேயும் ஒரே நேரத்தில் பார்க்கும் வல்லமையைக் கொண்டுள்ளது. இது தன் வயிற்றுக்குள்ளேயே முட்டைகளை வைத்திருந்து, குஞ்சுகளை அங்கேயே பொரிக்கவைத்து, குஞ்சுகளை வெளியே ஈனும்.
# சாலிமார் விரைவுவண்டி

**சாலிமர் விரைவுவண்டி** என்ற தொடர்வண்டியை இந்திய இரயில்வே இயக்குகிறது. இது புது தில்லிக்கும், ஜம்மு தாவிக்கும் இடையே இயக்கப்படுகிறது. இதன் அடையாள எண் 14645/14646 ஆகும். சிறீ நகரில் உள்ள ஷாலிமார் தோட்டத்தின் நினைவாக இத்தொடருந்துக்கு இப்பெயர் இடப்பட்டுள்ளது.
# சாலிமார் விரைவுவண்டி

## வழித்தடம்

இந்த வண்டி புது தில்லி, காசியாபாத், முசாபர்நகர், சகாரன்பூர், அம்பாலா, லூதியானா, ஜலந்தர் ஆகிய நகரங்களின் ஊடாக ஜம்மு தாவிக்கு பயணிக்கிறது. இது இராஜஸ்தான், தில்லி தேசியத் தலைநகர வலயம், உத்தரப் பிரதேசம், அரியானா, இந்திய பஞ்சாப், சம்மு காசுமீர் ஆகிய மாநிலங்களின் ஊடாக செல்கிறது. மொத்தமாக 26 நிறுத்தங்களில் நிற்கிறது.
# சாலிமார் விரைவுவண்டி

## மேலும் பார்க்க

- ஜீலம் விரைவு வண்டி
- விவேக் விரைவு தொடருந்து
# மன்னரும் மற்போரும் (நூல்)

**மன்னரும் மற்போரும்**, கோ.தில்லை கோவிந்தராஜன் எழுதிய நூலாகும்.
# மன்னரும் மற்போரும் (நூல்)

## அமைப்பு

இந்நூலில் இலக்கியம், கல்வெட்டுகள், செப்பேடுகள், சமயம் தொடர்பான 15 கட்டுரைகளும் கல்வியியல் தொடர்பான மூன்று கட்டுரைகளும் 16 பக்க புகைப்படங்களுடன் அமைந்துள்ளன.  
'மன்னரும் மற்போரும்', நூல், (2006; முத்துப் பதிப்பகம், 27, வில்லியம் லேஅவுட், 2ஆவது தெரு, கே.கே.ரோடு, விழுப்புரம் 605 602)
# மன்னரும் மற்போரும் (நூல்)

## வெளியிணைப்பு

- கரூர் மாவட்ட மைய நூலகப் பட்டியல்
# இந்திய வழக்குரைஞர் கழகம்

**இந்திய வழக்குரைஞர் கழகம்** (Bar Council of India) இந்திய வழக்குரைஞர்கள் சட்டம், 1961இன் கீழ் அமைக்கப்பட்டது. சட்டபூர்வமான இக்கழகம் வழக்குரைஞர் தொழில் மற்றும் சட்டக் கல்வியை மேம்படுத்தவும் அமைக்கப்பட்டது. இந்திய வழக்குரைஞர் கழகத்தின் நிர்வாகிகள் இந்திய மாநிலங்களில் உள்ள வழக்குரைஞர் கழகத்தின் உறுப்பினர்களால் தேர்ந்தெடுக்கப்படுகிறார்கள்.
# இந்திய வழக்குரைஞர் கழகம்

## அமைப்பு

இந்திய வழக்குரைஞர் சட்டம், 1961இன் படி, இந்திய மாநிலங்களின் வழக்குரைஞர் கழகத்திலிருந்து தேர்ந்தெடுக்கப்படும் உறுப்பினர்களைக் கொண்டு இந்திய வழக்குரைஞர் கழக நிர்வாகிகள் தேர்ந்தெடுக்கப்படுகின்றனர். மேலும் இந்திய தலைமைச் சட்ட வழக்குரைஞர் (Attorney General of India) மற்றும் இந்தியாவின் தலைமை சட்ட ஆலோசகர் (Solicitor General of India) ஆகியோர் அலுவல் சார்பான உறுப்பினர்களாக இருப்பார்கள். மாநிலங்களின் வழக்குரைஞர் கழக (Members from State Bar Council) உறுப்பினர்களின் பதவிக் காலம் ஐந்தாண்டுகள்.  
இந்திய வழக்குரைஞர் கழகத்தின் தலைவர் மற்றும் துணைத்தலைவரின் பதவிக் காலம் இரண்டு ஆண்டுகள். உறுப்பினர்களால் தேர்ந்தெடுக்கப்படும் செயற்குழு, சட்டக் கல்விக் குழு, ஒழுங்கு நடவடிக்கைக் குழு, அகில இந்திய வழக்குரைஞர் தேர்வுக் குழு, மேற்பார்வைக் குழு வழக்குரைஞர்கள் நலக் குழு மற்றும் சட்ட உதவிக் குழுக்கள் வழக்குரைஞர் கழக்கத்திற்குத் தேவையான கருத்துக்களைக் கூறும்.
# இந்திய வழக்குரைஞர் கழகம்

## அமைப்பு

### குழுக்கள்

வழக்குரைஞர் கழகமானது செயற்குழு, சட்டக் கல்விக் குழு, ஒழுங்கு நடவடிக்கைக் குழு, வழக்கறிஞர்கள் நலக் குழு, சட்ட உதவிக் குழு சட்டக் கல்வி இயக்குநரகம் கொண்டுள்ளது.
# இந்திய வழக்குரைஞர் கழகம்

## பணிகள்

வழக்குரைஞர்களுக்கான தொழில் தர்மம், ஒழுக்கம் மற்றும் நடத்தை விதிகளை இக்கழகம் நிர்ணயம் செய்கிறது. மேலும் சட்டக் கல்விக்கான தர நிர்ணயம், சட்டக் கல்லூரிகள் வழங்கும் பட்டங்களை அங்கீகாரம் செய்தல், சட்டப் பல்கலைக்கழகங்களுக்கு அங்கீகாரம் அளித்தல், சட்டக் கல்வி முடித்த மாணவர்களை வழக்குரைஞர் கழகத்தில் உறுப்பினர்களாகச் சேர தகுதிகளை நிர்ணயிப்பது, தவறு இழைக்கும் வழக்குரைஞர் மீது நடவடிக்கை எடுத்தல் போன்ற பணிகளைச் செய்கிறது..
# இந்திய வழக்குரைஞர் கழகம்

## அனைத்திந்திய வழக்கறிஞர் தேர்வு

சட்டம் பயின்ற பட்டதாரிகள் இந்தியாவில் உள்ள நீதிமன்றங்களில் வாதாட, இக்கழகம் நடத்தும் தேர்வில் வெற்றி பெற வேண்டும்.
# ப. மருதநாயகம்

**ப. மருதநாயகம்** என்பவர் பேராசிரியர், கல்வியாளர், நூலாசிரியர், ஆய்வாளர் என அறியப்படுகிறார். ஆங்கில இலக்கியத்திலும் தமிழ் இலக்கியத்திலும் புலமை பெற்று விளங்குபவர். 20 நூல்களுக்கு மேல் எழுதியுள்ளார். 40 ஆண்டுகளுக்கு மேலாக ஆங்கிலப் பேராசிரியராக கல்லூரிகளிலும் பல்கலைக்கழகங்களிலும் பணியாற்றியுள்ளார்.  
பேராசிரியர் ப. மருதநாயகம் ஆங்கிலம், தமிழ், அமெரிக்க இலக்கியம் ஆகிய மூன்றிலும் முறையே சென்னைப் பல்கலைக்கழகம், மதுரை காமராசர் பல்கலைக்கழகம், அமெரிக்க நாட்டு ஹவாயி பல்கலைக்கழகம் ஆகியவற்றில் முதுகலைப் பட்டங்களும் தொன்மத் திறனாய்வு பற்றிய ஆய்வேட்டிற்காகத் தமிழில் முனைவர் பட்டமும், "தமிழ்ச் செவ்விலக்கியங்கள்: ஒப்பியல் பார்வை" என்னும் ஆங்கிலக் கட்டுரைத் தொகுதிக்காகப் புதுவை நடுவண் பல்கலைக்கழகத்தின் முதல் டி. லிட். பட்டமும் பெற்றவர். நாற்பது ஆண்டுகளுக்கு மேலாகக் கல்லூரிகளிலும் பல்கலைக்கழகங்களிலும் ஆங்கிலப் பேராசிரியராகக் கடமை ஆற்றியுள்ளார். புதுவைப் பல்கலைக்கழகத்திலிருந்து ஓய்வுபெற்றபின் புதுவை மொழியியல் பண்பாட்டு ஆய்வு நிறுவனத்தின் இயக்குநராக மூன்றாண்டுகள் பணிபுரிந்தார். கடந்த பத்து ஆண்டுகளாகச் செம்மொழித் தமிழாய்வு மத்திய நிறுவனத்தில் ஆய்வுத்தகைஞராகச் செயல்படுகிறார். மொரீசியசில் உள்ள மகாத்மா காந்தி உயர்கல்வி நிறுவனத்தின் பேரறிஞர் அண்ணா இருக்கைப் பேராசிரியராக அழைக்கப்பெற்று அண்ணா பிறந்தநாள் சொற்பொழிவை நிகழ்த்தியதோடு அண்ணா பற்றிய நூல்கள் வெளிவருவதற்கான திட்டப்பணிகளை வடிவமைத்துத் தந்தார். கனடாவின் கார்ல்டன் பல்கலைக்கழகம், பிரெஞ்சு ரென்-2 பல்கலைக்கழகம், ரீயூனியன் பல்கலைக்கழகம், ஆக்ஸ்போர்டு பல்கலைக்கழகம், லண்டன் பல்கலைக்கழகம், ஜெர்மனியின் ஹைடல்பர்க் பல்கலைக்கழகம், அமெரிக்காவின் ஹார்வார்டு பல்கலைக்கழகம் ஆகியவற்றில் ஆய்வு மேற்கொண்டு சொற்பொழிவுகளும் நிகழ்த்தியுள்ளார். வட அமெரிக்கத் தமிழ்ச் சங்கங்களின் கூட்டமைப்பு, பால்டிமோர், ராலே, சார்ல்ஸ்டன், வாசிங்டன் ஆகிய நகரங்களில் நடத்திய பன்னாட்டுக் கருத்தரங்கங்களில் புறநானூறு, திருக்குறள், தனிநாயக அடிகளின் தமிழ்ப்பணி போன்ற தலைப்புகளில் அவரால் கட்டுரைகள் வழங்கப்பெற்றன. ஆக்ஸ்போர்டு பாட்லியன் நூலகத்திலும், லண்டன் பிரித்தானிய நூலகத்திலும் எஃப்.டபிள்யூ. எல்லிசின் கையெழுத்துப் பிரதிகளை ஆய்வுசெய்து அன்னாரின் மூன்று அதிகாரத் திருக்குறள் மொழிபெயர்ப்பு நூலையும், தமிழ் யாப்பிலக்கணம் பற்றிய ஆங்கில நூலையும் பதிப்பித்துள்ளார். சாகித்திய அகாதெமி வெளியிட்ட தொகுதிகளில் இவர் ஆங்கிலத்தில் மொழிபெயர்த்த தமிழ்க்கவிதைகள், கட்டுரைகள், நாவல் பகுதிகள் பல இடம் பெற்றுள்ளன. இவருடைய ஆங்கில, தமிழ், அமெரிக்க, கனடா நாட்டு இலக்கியங்கள் பற்றிய இருநூற்றுக்கும் மேற்பட்ட ஆய்வுக்கட்டுரைகள் தமிழக, இந்திய, மேலை ஆய்விதழ்களில் வெளிவந்துள்ளன. இவர் இதுவரை எழுதியுள்ள பதினான்கு ஆங்கில நூல்களும், பத்தொன்பது தமிழ் நூல்களும் உலகளாவிய ஒப்பியல் பார்வை கொண்டவை.
# ப. மருதநாயகம்

## கல்வித் தகுதிகள்

சென்னைப் பல்கலைக் கழகத்தில் ஆங்கில இலக்கியத்தில் முதுகலைப் பட்டம், மதுரை காமராசர் பல்கலைக் கழகத்தில் தமிழ் இலக்கியத்தில் முதுகலைப் பட்டம், அமெரிக்க அவாய் பல்கலைக் கழகத்தில் அமெரிக்க இலக்கியத்தில் முதுகலைப் பட்டம் பெற்றார்.
இரண்டு முனைவர் பட்டங்கள் ஆங்கிலத்திலும் தமிழிலும் பெற்றார். தொன்மத் திறனாய்வு பற்றி ஆங்கில முனைவர் பட்டமும்
தெ. பொ. மீனாட்சிசுந்தரம் பற்றி தமிழ் முனைவர் பட்டமும் பெற்றார்.
**"தமிழில் தலைசிறந்த இலக்கியங்கள்: ஒப்பியல் பார்வை"** என்னும் ஆங்கில கட்டுரைத் தொகுதிக்காக புதுவை நடுவண் பல்கலைக் கழகத்தின் முதல் டி லிட் பட்டம் பெற்றார்.
# ப. மருதநாயகம்

## பணிகள்

- பேராசிரியர் மருதநாயகம் புதுவைப் பல்கலைக் கழகத்தில் பல ஆண்டுகள் பணியாற்றி ஒய்வு அடைந்த பின் புதுவை மொழியியல் பண்பாட்டு ஆய்வு நிறுவனத்தில் இயக்குநர் பதவியை ஏற்று மூன்று ஆண்டுகள் பணி செய்தார்.
- சென்னையில் உள்ள செம்மொழி தமிழாய்வு மத்திய நிறுவனத்தில் ஆய்வுத் தகைஞர் பொறுப்பில் பணியாற்றி வருகிறார்.
- இந்தியா மற்றும் மேலை நாடுகளில் வெளிவரும் ஆய்வு இதழ்களில் இவர் எழுதிய தமிழ், அமெரிக்க, கனடா இலக்கியங்கள் தொடர்பான ஆய்வுக் கட்டுரைகள் வெளிவந்தன.
- செருமனி நாட்டின் கைடெல்பார்க் பல்கலைக் கழகம் ஆக்சுபோர்டு பல்கலைக் கழகப் பாட்லியன் நூலகம், கனடாவின் கார்ல்டன் பல்கலைக்கழகம், பிரெஞ்சு பல்கலைக் கழகம் ஆகியவற்றில் ஆய்வு மேற்கொண்டு சொற்பொழிவுகளும் ஆற்றியுள்ளார்.
- இவர் ஆங்கிலத்தில் மொழிபெயர்த்த தமிழ்க் கவிதைகள் கட்டுரைகள் போன்றவை சாகித்திய அகாதமி போன்ற நிறுவனங்கள் பதிப்பித்த தொகுதிகளில் வெளிவந்துள்ளன.
- வட அமெரிக்கத் தமிழ்ச் சங்கங்களின் கூட்டமைப்பு, ஞாலத் தமிழ்ப் பண்பாட்டு மன்றம் நிகழ்த்துகிற கருத்தரங்குகளில் கலந்துகொண்டு உரையாற்றி வருகிறார்.
# ப. மருதநாயகம்

## எழுதிய நூல்கள்

- கிழக்கும் மேற்கும், ஐந்திணைப் பதிப்பகம் சென்னை 1991.
- Celebrations and Detractions: Essays in Criticism, Reliance Publishing House,New Delhi, 1993.
- Quest for Myth: Leslie Fiedler's Critical Theory and Practice, Reliance Publishing House, New Delhi 1994.
- Across Seven Seas: Essays in Comparative Literature, B.R.Publishers, New Delhi, 1994.
- The Tamil Canon: Comparative Readings: Puduchery Co.Op.Book Society, 1998.
- Decolonisation and After: Studies in Indian and Canadian Writings, Creative Books, New Delhi, 1999.
- திறனாய்வாளர் தெ.பொ.மீ. நியூ சென்சுரி புக் அவுஸ் சென்னை 1999.
- தமிழின் செவ்வியல் தகுதி Ponrani publishers New Delhi 2001.
- மேலை நோக்கில் தமிழ்க்கவிதை, International Institute of Tamil Studies Chennai 2001.
- சங்கச் சான்றோர் முதல் சிற்பி வரை, மணிவாசகர் பதிப்பகம், சென்னை 2003.
- புதுப் பார்வையில் புறநானூறு, காவ்யா சென்னை 2004.
- பாரதி ஆறு பாரதிதாசன் பத்து, மணிவாசகர் பதிப்பகம், சென்னை 2004.
- அயோத்திதாசரின் சொல்லாடல், கல்லாதி திருநெல்வேலி 2006.
- Sirpi: Poet as Sculptor, Nandhini Pathippakam, 2006.
- சங்க இலக்கிய ஆய்வு: தெ பொ மீ யும் மேலை அறிஞரும், உலகத் தமிழாராய்ச்சி நிறுவனம் சென்னை 2008
- வள்ளலார் முதல் சிற்பி வரை: கவிதா பதிப்பகம் சென்னை 2008.
- ஒப்பில் வள்ளுவம், சாரதா பதிப்பகம் சென்னை 2008.
- From Homer to Sri Aurobindo, New Century Book House Chennai 2009.
- The Treasure—Trove of Time and the Verse—Key: An English Translation of Kalaignar Karunanidhi's காலப் பேழையும் கவிதைச் சாவியும், Macmillan 2009.
- As Is in the Original: Short Stories; Translated by P.Raja; Edited by P.Marudanayagam.,V.Murugan, Macmillan 2009.
- சிலம்பின் ஒலி: ஆறு பரல்கள், இராசகுணா பதிப்பகம், 2010
- நானும் என் தமிழும், தமிழ் நேயம், 2011
- Ancient Tamil Poetry and Poetics, Central Institute of Classical Tamil, Chennai, 2011
- A New Star in the Epic Sky: Kulothungan's Journey of Man, New Century Book House, Chennai 2012
- பேராசிரியர் நன்னன்—ஆளுமை புலமை தொண்டு, ஏகம் பதிப்பகம் சென்னை. 2013
- Warring Kings and Wandering Bards: Studies in Puranaanuru, Rajaguna Pathippagam, 2012
- Tolkappiar to Kulothungan: Dimensions of Tamil Mind, New Century Book House, 2013
- பாரதி பதினாறு(திறனாய்வுக் கட்டுரைகள்), சேகர் பதிப்பகம், சென்னை. 2014
- பிறமொழி இலக்கியங்களில் தமிழிலக்கியங்களின் தாக்கம், தமிழ்ப் பேராயம், காஞ்சிபுரம், 2014
- மேலை மெய்யியலுக்கு வழிகாட்டிய வள்ளுவம், உலகப்பண்பாட்டு மையம், கோவை, 2015
- பக்தி இயக்கமும் தமிழ்க்கவிதை வளர்ச்சியும், இராசகுணா பதிப்பகம், 2015
- மேலை நோக்கில் குலோத்துங்கன் கவிதைகள், மணிவாசகர் பதிப்பகம், சென்னை, 2016
# ப. மருதநாயகம்

## பதிப்பித்த நூல்கள்

- An Anthology of American Prose, Emerald Publishers, 1987
- The Art of Prose, Pondicherry University, 1988
- Sixty-Third Annual Conference of Indian Philosophical Congress Souvenir, Pondicherry University, 1988
- Soul_ Animating Stories, New Century Book House, 1994
- Palm-leaf and other Manuscripts in Indian Languages, Institute of Asian Studies, Chennai, 1995
- Selected Poems of Bharatidasan, Pondicherry Institute of Linguistics and Culture, 2001
- Selected Poems of Vanidasan, Pondicherry Institute of Linguistics and Culture, 2001
- The Earliest Complete Grammar: Studies in Tolkappiyam, Sekar Pathippagam, Chennai, 2010
- The Ellis Manuscript (Ellis's Commentary on three chapters of Tirukkural in his own handwriting), Seethai Pathippagam, 2010
- Kulothungan's Maanuda Yaathirai, translated by V. Murugan, New Century Book House, 2014
- F. W. Ellis's Memorandum on Tamil Prosody, Kaavya, Chennai, 2014
- F. W. Ellis's Translations of Tamil Classics, International Institute of Tamil Studies, Chennai, 2015
- Published the last four chapters of Ananda Ranga Pillai Diary, 2002-2006
- Edited a few issues of the Journal of Pondicherry Institute of Linguistics and Culture, 2002-2006
- Edited several issues of the Newsletter (Chemmozhi) of Central Institute of Classical Tamil, 2006-2012
# ப. மருதநாயகம்

## தமிழிலிருந்து ஆங்கிலத்திற்கு மொழிபெயர்த்த நூல்கள்

- முத்தொள்ளாயிரத்திலிருந்து நாற்பது பாடல்கள் (MUTTOḶḶĀYIRAM: Text, Transliteration and Translations in English Verse and Prose), செம்மொழித் தமிழாய்வு மத்திய நிறுவனம், சென்னை, 2010
- புறநானூறு முழுவதும், செம்மொழித் தமிழாய்வு மத்திய நிறுவனம், சென்னை
- முதுமொழிக் காஞ்சி, செம்மொழித் தமிழாய்வு மத்திய நிறுவனம், சென்னை
- தேர்ந்தெடுக்கப்பட்ட பாரதியார் பாடல்கள், சாகித்திய அகாதெமி
- தேர்ந்தெடுக்கப்பட்ட பாரதியார் கட்டுரைகள், சாகித்திய அகாதெமி
- தேர்ந்தெடுக்கப்பட்ட பாரதிதாசன் பாடல்கள், புதுவை மொழியியல் பண்பாட்டு நிறுவனம்
- தேர்ந்தெடுக்கப்பட்ட பாரதிதாசன் பாடல்கள், பாரதிதாசன் பல்கழைக்கழகம்
- தேர்ந்தெடுக்கப்பட்ட வாணிதாசன் பாடல்கள், புதுவை மொழியியல் பண்பாட்டு நிறுவனம்
- தேர்ந்தெடுக்கப்பட்ட குலோத்துங்கன் பாடல்கள், நியூ சென்சுரி புக் ஹவுஸ்
- தேர்ந்தெடுக்கப்பட்ட சிற்பியின் பாடல்கள், நந்தினி பதிப்பகம்
# ப. மருதநாயகம்

## சான்று

பாரதி பதினாறு-நூல், நூலாசிரியர் பற்றிய வாழ்க்கைக் குறிப்பு.  
- http://www.ulakaththamizh.org/JOTSAArticle.aspx?id=197
- https://www.youtube.com/watch?v=upXfdewaxec
# பிரம்மசரோவர்

**பிரம்ம ஏரி** *(Brahma Sarovar)*, இது இந்தியாவின் அரியானா மாநிலத்தின் குருசேத்திர மாவட்டத்தில் உள்ள குருச்சேத்திரம் எனுமிடத்தில் அமைந்த இந்தியாவின் தொன்மை வாய்ந்த மிகப்பெரிய புனித குளம் ஆகும். இப்புனித பிரம்ம சரோவர் குளத்தில் நீராடினால் அக உடலும், புற உடலும் தூய்மையாகும் என்பது இந்து சமய மக்களின் தொன்மையான நம்பிக்கையாகும்.
# பிரம்மசரோவர்

## வரலாறு

இதிகாச புராணங்களின்படி மிகப்பெரிய வேள்வி செய்தபின் குருச்சேத்திரம் எனும் இடத்திலிருந்து பிரம்மா இப்பிரபஞ்சத்தை படைத்தார். பிரம்ம சரோவரின் அமைவிடம் பண்டைய பாரத நாட்டின் நாகரீகத்தின் தொட்டில் எனக் கருதப்படுகிறது. பிரம்ம சரோவர் அமைந்த பகுதியான குருச்சேத்திரல் பாண்டவர்களுக்கும் கௌரவர்களுக்கும் பதினெட்டு நாள் பெரும் போர் நிகழ்ந்தது என மகாபாரதம் வாயிலாக அறியப்படுகிறது.  
பிரம்ம சரோவர் குளக்கரையில் சிவன், துர்கை கோயில்கள் அமைந்துள்ளது. குளத்தைச் சுற்றியுள்ள பகுதிகளில் பிர்லா மந்திர், பாபாநாத் கோயில், மடாலயங்கள் அமைந்துள்ளன.
# பிரம்மசரோவர்

## தற்காலத்தில்

அமாவாசை, சூரிய, சந்திர கிரகணங்களின் போது இலட்சக்கணக்காக மக்கள் நீராடும் வகையில், வரலாற்றுச் சிறப்பு மிக்க இக்குளம் அண்மையில் நவீன வசதிகளுடன் 3300 அடி நீளம், 1500 அடி அகலத்துடன் செவ்வக வடிவில் புதுப்பிக்கப்பட்டுள்ளது.
# பிரம்மசரோவர்

## ஆதார நூற்பட்டியல்

- Jagmohan (2005). *Soul and Structure of Governance in India*. Mumbai: Allied Publishers.
- Kamran, Krishnam (1997). *Tourism: Theory, Planning, and Practice*. New Delhi: Indus Publishing.
- (2006). "Kurukshetra Calling." *The Statesman* (India). September 5.
- Prasad, Ramanuj (2005). *Know Your Puranas*. Delhi: Pustak Mahal.
# பிங்கலர்

இவர் சமசுகிருத மொழியில் உரைநடையில் *சந்தஸ்சாஸ்திரம்* எனும் *பிங்கள சூத்திரம்* நூலை இயற்றியுள்ளார்.கிபி பத்தாம் நூற்றாண்டில் *ஹலாயுதர்* என்பவர் பிங்கள சூத்திரத்திற்கு விளக்க உரை எழுதியுள்ளார். ஆச்சாரிய பிங்கலர், பாணினியின் சகோதரர் எனக்கருதப்படுகிறார்.
# பிங்கலர்

## இதனையும் காண்க

- இந்தியக் கணிதவியலாளர்களின் பட்டியல்
# விண் உடை

விண் உடையுடன் சந்திரத் தரையில்.]]
**விண் உடை** அல்லது **விண்வெளி உடை** (space suit) என்பது வெப்பமான மற்றும் உறை கடுங்குளிர் போன்ற வேறுபட்ட வெப்ப நிலை நிலவும் வெற்றிடமான விண்வெளியில் மனிதனின் உடல் வெப்பநிலையைச் சீராகப் பாதுகாக்க வடிவமைக்கப்பட்ட ஒரு ஆடையாகும். மேலும் இது பாய்ந்துவரும் விண் தூசுகளில் இருந்தும் விண்வெளி வீரரின் உடலைப் பாதுகாக்கும் வகையிலும் வீரரின் உடலுக்குத் தேவைப்படும் காற்று, நீர், வெப்பம் ஆகியன கிடைககும் விதத்திலும், வேர்வை, சிறுநீர், கரியமிலவாயு ஆகியவற்றை அகற்றும் விதத்தில் விண் உடை வடிவமைக்கப்படுகிறது. வான்வெளியில் உள்ளவர்களோடும், தரைக் கட்டுப்பாட்டு நிலையத்தில் உள்ளவர்களோடும் பேசுவதற்குச் சிறப்புக் கருவிகள் இந்த உடையில் பொருத்தப்பட்டதாக இருக்கும். இவ்வுடையின் முதுகில் சுவாசிக்கத் தேவைப்படும் ஆக்சிசன் தொட்டி இருக்கும். வின் உடையானது ஒவ்வொரு விண்வெளி வீரருக்கும் அவரது உடல் அமைப்புக்கு ஏற்ப பிரத்யேகமாகத் தயாரிக்கப்படும். பெரும்பாலும் ஒவ்வொருவருக்கும் மூன்று உடைகள் தயாரிக்கப்படும் இதில் பயிற்சிக்கு ஒன்று, விண்வெளிப் பயணத்தின்போது ஒன்று, மாற்று உடை ஒன்று ஆகும். விண் உடைகளின் எடை புவியைப் பொறுத்தவரை மிகக் கூடுதலாக இருக்கும், ஆனால் இவை ஈர்ப்பு விசை இல்லாத விண்வெளியில் பயன்படுதும்போது எடை தெரியாது. விண்வெளி உடை ஒன்றின் சராசரி விலை மூன்று கோடிவரை ஆகும்.
# விண் உடை

## அடைந்து வந்த மாற்றங்கள்

விண்வெளி உடைகள் பார்ப்பதற்கு ஒரே தோற்றத்தில் இருந்தாலும், அவை பயன்படுத்தத் துவங்கிய ஆண்டுகளில் இருந்து மிகப் பெரிய அளவில் மாற்றங்களைச் சந்தித்துள்ளன. துவக்கக்கால கால விண் உடைகள் விமானிகள் உடையின் இறுக்கமான வடிவைக் கொண்டிருந்தன. சோவியத் உருசியாவின் விண்வெளி வீரரான அலெக்ஸி லியநோவ், 1965 இல் வாஸ்கோட் 2 விண்கலத்தில் சென்று விண்வெளியில் முதலில் நடந்த முதல் மனிதன் என்ற பெருமையைப் பெற்றவர். இவரின் முதல் விண் நடையின்போது, இவர் அணிந்திருந்த விண் உடையின் உள்ளே ஏற்பட்ட கடுமையான அழுத்தத்தால் விண் உடை ஊதிப் பெருக்க ஆரம்பித்து சிக்கலை உண்டாக்கியது, இதன் காரணமாக லியநோவ் நகர இயலாமல் திணறிப்போனார் காரணம் விண்வெளியில் ஏற்பட்ட கடுமையான அழுத்தமே இதற்குக் காரணமாக ஆனது. இந்தப் படிப்பினையின் காரணமாக அப்பல்லோ விண்கலத் திட்டங்களுக்கு உருவாக்கப்பட்ட ஏ7எல் விண் உடைகள் அழுத்தச் சமநிலையைப் பாதுகாக்கும்வகையில் அந்த உடைகள் விரிவடையும் வகையில் வடிவமைக்கப்பட்டன, மேலும் காற்றை மறுசுழற்சி செய்யும் அமைப்பும், உடைக்குள் 100 மில்லி குளிர்ந்த நீரும் சுழன்றுகொண்டே இருக்கும் அமைப்புகளும் கூடுதலாகச் சேர்க்கப்பட்டன.
# ஆயிரம் ரூபாய் நோட்டு (நூல்)

**ஆயிரம் ரூபாய் நோட்டு**, அழகிரி விசுவநாதன் எழுதிய, சிறுகதைத் தொகுப்பாகும்.
# ஆயிரம் ரூபாய் நோட்டு (நூல்)

## அமைப்பு

தமிழகத்தின் வார, மாத இதழ்களில் வெளியானதும், பிறவுமான சமூகப் பிரக்ஞையுடைய 15 சிறுகதைகளைக் கொண்டு இந்நூல் அமைந்துள்ளது.  
'ஆயிரம் ரூபாய் நோட்டு', நூல், (2013; அழகுமலை பதிப்பகம், 114, கோவில் தெரு, டபீர் குளம் சாலை, தஞ்சாவூர் 613 001)
# நவாப்பூர்

**நவாப்பூர்** (*Navapur*) என்னும் நகரம், இந்திய மாநிலமான மகாராஷ்டிராவிலுள்ள நந்துர்பார் மாவட்டத்தில் உள்ளது. இது நவாப்பூர் வட்டத்துக்கு உட்பட்டது. இது குஜராத் மாநிலத்தின் எல்லைக்கு அருகில் அமைந்துள்ளது. சூரத், துளே ஆகிய நகரங்களில் இருந்து 100 கி. மீ தொலைவில் உள்ளது.  
நவாப்பூரில் தொடருந்து நிலையம் உள்ளது. இதன் வழியாக ஆறாம் தேசிய நெடுஞ்சாலை செல்கிறது. இந்த சாலையின் வழியாக சூரத்துக்கும், நாக்பூருக்கும் செல்லலாம்.
# காலவரிசையில் நிகண்டுகள்

## 700 களுக்கு முன்பு

- உரிச்சொற் பனுவல்
# காலவரிசையில் நிகண்டுகள்

## 700

- சேந்தன் திவாகர நிகண்டு - சேந்தன் ஆதரவில் திவாகரர் இயற்றியது - 9500 சொற்கள் - 12 தொகுதிகள்
- பிங்கல நிகண்டு - பிங்கல முனிவர் இயற்றியது-14700 சொற்கள்-10 பகுதிகள்-46 உட்பிரிவுகள்-4127 சூத்திரங்கள்-1091 ஒரு சொல் பற்பொருள் விளக்கங்கள்
# காலவரிசையில் நிகண்டுகள்

## 900

- பிங்கல நிகண்டு - பிங்கலர் இயற்றியது - 15 800 சொற்கள் - 10 வகைகள்
- பொதிகை நிகண்டு - சாமிநாத கவிராயர் இயற்றியது - அகராதி நிகண்டு வகை
- பொருள் தொகை நிகண்டு - சுப்பிரமணிய பாரதி இயற்றியது - 1000 தொகைப் பெயர்கள் விளக்கம்
- பல்பொருட் சூடாமணி - ஈசுர பாரதியார் இயற்றியது - அகராதி நிகண்டு வகை
- உசிதசூடாமணி - சிதம்பரக் கவிராயர் இயற்றியது - அகராதி நிகண்டு வகை
# காலவரிசையில் நிகண்டுகள்

## 1800

- 1843 - நிகண்டு ஒருசொற் பலபொருட்டொகுதி, யாழ்ப்பாணத்துப் புத்தக சங்கம்
- 1849 - தொகைப் பெயர் விளக்கம் - வேதகிரி முதலியார் வெளியிட்டது
- 1850 - நாநார்த்த தீபிகை - முத்துசாமிப் பிள்ளை இயற்றியது ?? - 12 000 சொற்கள்
- நவமணிக்காரிகை நிகண்டு - அரசஞ் சண்முகனார் இயற்றியது
- தமிழுரிச்சொற் பனுவல் - கவிராச பண்டிதர் இராம சுப்பிரமணிய நாவலர் இயற்றியது
- நீரரர் நிகண்டு - ஈழத்துப் பூராடனார் இயற்றியது
# காலவரிசையில் நிகண்டுகள்

## 2000

- தமிழ் மின் நிகண்டு
- சிந்தாமணி நிகண்டு மின்–அகராதி
# காலவரிசையில் நிகண்டுகள்

## பிற

- கொல்லிமலை நிகண்டு
- விநாயக நிகண்டு
- ஐந்திணை மஞ்சிகன் சிறுநிகண்டு
- விரிவு நிகண்டு ( அருணாச்சலநாவலர் இயற்றியது)
- கந்தசாமிநிகண்டு ( சுப்ரமணியதேசிகர் இயற்றியது)
- அகத்தியர்நிகண்டு (அகத்தியர் இயற்றியது)(மருத்துவம்)
- போகர் நிகண்டு (போகர் இயற்றியது)(மருத்துவம்)
- பொதியநிகண்டு
- ஔவைநிகண்டு
- இலக்கியத்திறவுகோல்நிகண்டு
- ஆரியநிகண்டு
- சரஸ்வதி நிகண்டு - மூலிகைகள் பற்றிய நிகண்டு
- சித்த சுவாத நிகண்டு - மூலிகைகள் பற்றிய நிகண்டு
# கருவிழிப்படலம்

**கருவிழிப் படலம்** அல்லது **விழி வெண்படலம்** (cornea) என்பது கண்ணில் ஒளி ஊடுருவக்கூடிய வட்டவடிவ முன்பகுதியாகும்.விழிவெண்படலத்தில் இரத்த நாளங்களோ அல்லது நிணநீர் நாளங்களோ கிடையாது. இதனால் இரத்த ஓட்டம் இல்லாத இந்த விழி வெண்படலத்திற்கு தேவைப்படும் ஆக்சிசன் மற்றும் உணவுப்பொருட்களை கண்ணின் நடு இரத்த நாள அடுக்கான விழியடி கரும்படலத்தின் முன் பகுதியில் இருக்கும் சிலியரி உறுப்பிலிருந்து பெறுகிறது.
அம்மை, கண்நோய், காயம் பட்டு ஆறும்போது ஏற்படும் வடு போன்றவை இதன் ஒளி ஊடுருவும் தன்மையை பாதிக்கின்றது. வடு வெண்மையாக பெரும் புள்ளிகளாகத் தெரிவதால் இதைப் பேச்சுவழக்கில் பூவிழுதல் என்கின்றனர்.இதனால் பொருளில் இருந்து வரும் ஒளி ஒளித்திரையை அடைவது தடுக்கப்படுகிறது. இதனால் பார்வைக்குறைவு ஏற்படுகிறது. இத்தகைய குறைபாடு உடையவர்களுக்கு விழி வெண்படலத்தை கண் கொடை செய்தவர்களிடம் இருந்து பெற்று பொருத்துகின்றனர்.
# கொரநாட்டுக்கருப்பூர் பெட்டி காளியம்மன் கோயில்

**கொரநாட்டுக்கருப்பூர் பெட்டி காளியம்மன் கோயில்** தஞ்சாவூர் மாவட்டம் கும்பகோணத்தில் இருந்து மூன்று கிலோமீட்டர் தொலைவில் உள்ள கொரநாட்டுக்கருப்பூர் என்னுமிடத்தில் உள்ள சுந்தரேஸ்வரர் கோயில் வளாகத்தில் உள்ள காளியம்மன் கோயிலாகும்.
# கொரநாட்டுக்கருப்பூர் பெட்டி காளியம்மன் கோயில்

## அமைவிடம்

தலவிருட்சமான பாதிரி மரங்கள் அதிகமாக இருந்ததால் திருப்பாடலவனம் என்று முன்ன்ர் அழைக்கப்பட்ட இவ்வூரில் சுந்தரரேஸ்வரர் கோயில் என்னும் சிவன்கோயில் உள்ளது. அக்கோயில் வளாகத்தில் பெட்டி காளியம்மன் எனப்படும் சுந்தர மகாகாளியம்மன் கோயில் உள்ளது. சிவன் கோயிலின் சன்னதிக்கு அருகில், அம்மன் சன்னிதியின் கிழக்கில் சுந்தர மகாகாளியின் பெட்டி உள்ளது. இந்தப் பெட்டியில் சுந்தர மகாகாளியின் இடுப்புக்கு மேற்பட்ட திருமேனி வைக்கப்பட்டுள்ளது. . பெட்டி எப்பொழுதும் மூடிய நிலையில் தாழ்ப்பாளிட்டு காணப்படுகிறது. அப்பெட்டியையே மூலவராக பாவித்து மாலையிட்டு, அர்ச்சனை செய்து ஆராதனை செய்கின்றனர். சித்திரை மாதம் பெட்டிக்காளி திருவீதி உலா வரும் உற்சவம் சிறப்பாக நடைபெறுகிறது.
# கொரநாட்டுக்கருப்பூர் பெட்டி காளியம்மன் கோயில்

## தல வரலாறு

இக்காளியைப் பற்றி ஒரு கதை கூறப்படுகிறது. ஒரு சில நூறு ஆண்டுகளுக்கு முன்பு காவிரியில் வெள்ளம் வந்தபோது ஒரு பெட்டி கரையில் ஒதுங்கியது. அதில் மரத்தால் செய்யப்பட்ட ஒரு காளியின் பாதி சிலைப்பகுதி இருந்தது. அச்சிலையை என்ன செய்வது என ஊர் மக்கள் சிந்தித்தபோது ஒரு சிறுமி மேல் அருள் வந்து தான் திருப்பாடலவனம் வந்ததைப் பற்றியும், தன்னை எப்படிப் பூஜை செய்ய வேண்டும் என்பது பற்றியும் கூறியது. பின்னர் மக்கள் காளியை ஒரு பெட்டியில் வைத்துப் பூட்டி, ஒரு ஓலைக் குடிசையில் வைத்து பூஜை செய்தனர். அந்தக் குடிசை ஒரு நாள் திடீரென தீப்பிடித்த போது மக்கள் அந்தப் பெட்டியைக் காப்பாற்றி, பின்னர் சிவன் கோயில் வளாகத்தில் வைத்து வழிபாடு நடத்தத் தொடங்கினர். .
# கொரநாட்டுக்கருப்பூர் பெட்டி காளியம்மன் கோயில்

## பல்லக்கு வீதியுலா

பல்லக்குத் திருவிழா நடப்பதற்கு முன்பாக பள்ளய நைவேத்யம் எனப்படுகின்ற ஒன்பது இலைகளில் அன்னம் முதலியன வைத்துப் படைத்தல் நடைபெறும். பின்னர் பெட்டியைத் திறப்பர். திருவிழாக் காலங்களில் மட்டுமே பெட்டியை திறக்கின்றனர். காளி, பெட்டியில் இருந்தபடியே பல்லக்கில் உலா வருவாள். இதனைக் காண அருகிலுள்ள ஊர்களிலிருந்து அதிக எண்ணிக்கையில் பக்தர்கள் வருவர்.
# பதினான்காவது தமிழ் இணைய மாநாடு

**பதினான்காவது உலகத் தமிழ் இணைய மாநாடு** சிங்கப்பூரில் 2015 ஆம் ஆண்டு மே 30 ஆம் தேதி முதல் ஜூன் 1 ஆம் தேதிவரை நடைபெற்றது. யுனிசிம் எனப்படும் சிங்கப்பூரில் உள்ள சிம் பல்கலைக்கழகமும், உத்தமம் எனப்படும் உலகத் தமிழ்த் தகவல் தொழில்நுட்ப மன்றமும் சேர்ந்து நடத்திய இந்த மாநாடு சிம் பல்கலைக்கழக வளாகத்தில் நடைபெற்றது. ஆய்வுக்கட்டுரை வாசிப்பு, சமுதாய நிகழ்வுகள், கண்காட்சி என்பன இடம்பெற்றன. இந்தியா, இலங்கை, சிங்கப்பூர், மலேசியா, ஐக்கிய அமெரிக்கா, கனடா, ஐக்கிய இராச்சியம், சுவிட்சர்லாந்து உள்ளிடட் பல்வேறு நாடுகளிலிருந்து பேராளர்கள் கலந்துகொண்டனர்.  
முக்கிய மாநாட்டு நிகழ்வுகள் இடம்பெற்ற அரங்குகளுக்குத் தமிழ்க் கணிமை வளர்ச்சிக்குப் பங்களிப்புச் செய்த முன்னோடிகளின் பெயர்கள் இடப்பட்டிருந்தன. தொடக்க, நிறைவு நிகழ்வுகளும், முழு அமர்வுகளும் நா. கோவிந்தசாமி அரங்கில் இடம்பெற்றன. ஆய்வுக்கட்டுரை வாசிப்பு ஒரே சமயத்தில் சங்கரப்பிள்ளை அரங்கு, ஆண்டோ பீட்டர் அரங்கு, உமறுப் புலவர் அரங்கு ஆகிய அரங்குகளில் நிகழ்ந்தது.
# பதினான்காவது தமிழ் இணைய மாநாடு

## தொடக்க விழா

இசை, நடன நிகழ்ச்சிகளுடன் தொடங்கிய இவ்விழாவில், சிங்கப்பூரின் பிரதம மந்திரி அலுவலக அமைச்சரும், உள்நாட்டு அலுவல்கள் இரண்டாவது அமைச்சரும், வணிக மற்றும் தொழிற்றுறை இரண்டாவது அமைச்சருமான எஸ். ஈஸ்வரன் சிறப்பு விருந்தினராகக் கலந்துகொண்டார். தொடக்க விழாவில் பேராசிரியர் ஆனந்தகிருஷ்ணன், இணைப் பேராசிரியர் டான் டின் வி, முனைவர் பொன்னவைக்கோ ஆகியோருக்கு உத்தமத்தின் முன்னோடிகளுக்கான விருதுகளும், மேலும் சிலருக்குப் பங்களித்தோருக்கான விருதுகளும் வழங்கப்பட்டன.
# பதினான்காவது தமிழ் இணைய மாநாடு

## நிகழ்ச்சிகள்

### முழு அமர்வு

மாநாடு இடம் பெற்ற மூன்று நாட்களிலும் காலையில் முழு அமர்வுகள் ஒழுங்கு செய்யப்பட்டிருந்தன. முழு அமர்வுகளில் நாளுக்கு ஒன்றாகப் பின்வரும் உரைகள் இடம்பெற்றன:
- முதல் நாள் - லிசா மூர் - ஒருங்குறியும் தமிழும் (ஆங்கிலத்தில்)
- இரண்டாம் நாள் - இ. மயூரநாதன் - இணையத்தில் தமிழ்வழி அறிவுத்தேட்டம்: விக்கிப்பீடியா தரும் வாய்ப்புக்கள் (தமிழில்)
- மூன்றாம் நாள் - பேரா. விஜயன் சுகுமாரன் - Big Data and Tamil Computing (ஆங்கிலத்தில்)
# பதினான்காவது தமிழ் இணைய மாநாடு

## நிகழ்ச்சிகள்

### ஆய்வுக் கட்டுரைகள்

ஆய்வாளர்களிடமிருந்து கிடைத்த 134 ஆய்வுக்கட்டுரைகள் மதிப்பீடு செய்யப்பட்டு 76 கட்டுரைகள் மாநாட்டில் படைப்பதற்காக ஏற்றுக்கொள்ளப்பட்டிருந்தன. இக்கட்டுரைகள் அனைத்தும் தொகுக்கப்பட்டு நூலாக அச்சுருவிலும் வெளியிடப்பட்டன. மேற்படி ஆய்வுக்கட்டுரைகள் மாநாடு இடம்பெற்ற மூன்று நாட்களிலும் பிற்பகலில் ஒரே நேரத்தில் மூன்று அரங்கங்களில் படைக்கப்பட்டுக் கலந்துரையாடல்களும் இடம்பெற்றன. சிங்கப்பூரிலும், மலேசியாவிலும் தமிழ் கற்பதிலும், கற்பித்தலிலும் கணினி, அலைபேசி ஆகியவற்றின் பங்கு குறித்த கட்டுரைகள் முக்கியத்துவம் பெற்றிருந்தன. இது குறித்த ஆசிரியர், மாணவர்களின் விளக்கங்களும் சிறப்பம்சங்களாக அமைந்திருந்தன. மொழிபெயர்ப்புக் கருவிகள், சொற்பிழை திருத்திகள், கைபேசியில் தமிழின் பயன்பாடு, தமிழ் வலைப்பூக்கள் போன்ற விடயங்கள் தொடர்பிலும் பல கட்டுரைகள் தமிழிலும், ஆங்கிலத்திலும் படைக்கப்பட்டன.
# பதினான்காவது தமிழ் இணைய மாநாடு

## நிகழ்ச்சிகள்

### சமூக நிகழ்வுகள்

மூன்று நாட்களும் முற்பகலிலும், பிற்பகலிலும் மாணவர்களுக்கும், ஏனையோருக்கும் தமிழ்க் கணிமை சார்ந்த பல்வேறு விடயங்கள் தொடர்பில் பயிற்சி வகுப்புக்கள் ஒழுங்கு செய்யப்பட்டிருந்தன. பின்வருவன தொடர்பில் பயிற்சிகள் வழங்கப்பட்டன:
- தமிழ் விக்கிப்பீடியாவுக்குப் பங்களித்தல்
- மின்னூல் உருவாக்கம்
- வலைப்பூக்கள்
- ஆன்டிரோய்ட் செயலிகள் உருவாக்கம்
- கணினியில் விளையாட்டுக்கள் உருவாக்கம்
# பதினான்காவது தமிழ் இணைய மாநாடு

## அரும்பு செயலி

இந்த மாநாட்டில் குழந்தைகளில் தமிழ் ஆர்வத்தைத்தூண்டும் வகையில் அரும்பு என்ற பெயரில் செயலி (app) ஒன்று துவங்கி வைக்கப்பட்டது.
# பதினான்காவது தமிழ் இணைய மாநாடு

## வெளியிணைப்புகள்

- தமிழ் இணைய மாநாடு 2015, அதிகாரபூர்வ தளம்
- யூடியூபில் தொடக்க விழாவும், முதல்நாள் முழு அமர்வும்
- யூடியூபில் இரண்டாம் நாள் முழு அமர்வு
- யூடியூபில் மூன்றாம் நாள் முழு அமர்வும், நிறைவு விழாவும்
# பலதொகுதிமரபு உயிரினத் தோற்றம்

s, showing a **ஒற்றைத்தொகுதிமரபு உயிரினத் தோற்றம்** (the simians, in yellow), a **paraphyly** (the prosimians, in blue, including the red patch), and a **polyphyly** (the night-active primates, the lorises and the tarsiers, in red).]]
**பலதொகுதிமரபு** (*polyphyly*) (கிரேக்கத்தில் "பல்லினத்தின்" எனப் பொருள்) சார்ந்த குழு, ஒன்று அல்லது அதற்கும் மேற்பட்ட ஒற்றைப் பண்பகவகைகளின்: மரபுவகைகளின் ஒருங்கு படிமலர்ச்சியால் ஏற்பட்ட பான்மைகளைக் கொண்டுள்ளது. இந்நிலை அவற்றின் ஒருங்குதலாலோ அல்லது அவற்றில் ஒன்றின் மீள்திரும்புதலாலோ ஏற்பட்டிருக்கலாம். ஆனால் அவை ஒரு பொதுமூதாதையில் இருந்து உருவாவதில்லை. மாற்றாக, பலதொகுதிமரபின ஒருங்குதல் நிகழ்வு எப்படி நிகழ்ந்திருந்தாலும் பன்மூதாதையர்வழித் தோன்றியதையே அது குறிக்கிறது.  
எடுத்துக்காட்டாக வெங்குருதி விலங்குகளின் குழு பலதொகுதி மரபினதாகும். ஏனென்றால் இவை பறவைகள், பாலூட்டிகள் ஆகிய இரண்டு தொகுதிகளின் பான்மைகளையும் கொண்டுள்ளன. ஆனால் அண்மையில் இவற்றின் பொது மூதாதை குளிர்குருதி இனமாக இனங்காணப் பட்டுள்ளது. பறவைகள், பாலூட்டிகளின் மூதாதைகளில் வெங்குருதி இயல்பு தனித்தனியாக படிமலர்ந்துள்ளது. பலதொகுதிமரபினத்துக்கான அடுத்த எடுத்துகாட்டு முதலுயிரிகளும் பூஞ்சைகளும் ஆகும்.  
உயிரியலார் பலர் சிறப்பினங்களைக் குழுவாக்குவதில் ஈரினங்களின் ஒருங்குபான்மைகளை ஏற்பதில்லை.பெரும்பாலும் அவர்களின் இலக்கு பலதொகுதிமரபினங்களைத் தவிர்ப்பதற்கே முனைகிறது. இது வகைபாட்டுத் திட்டங்களின் பேரளவுத் திருத்தங்களுக்கு வழிவகுக்கிறது.  
வகைபாட்டைவிட சூழலியலை முதன்மையாக்க் கருதும் ஆய்வாளர்கள் பலதொகுதிமரபுக் குழுக்களை சரியானக் கருப்பொருளாக ஏற்கின்றனர். எனவே அவர்கள் ஆல்டெர்நாரியா என்ற பூஞ்சையினத்தின் ஒருங்குபான்மைகளைக் கருத்தில் கொண்டு அதை பலதொகுதிமரபினமாக ஏற்பதோடு பேரினமாகவும் வகைப்படுத்துகின்றனர்.  
காட்டும் முதனிகளின் Cladogram, (the simians, in yellow), a **paraphyly** (the prosimians, in blue, including the red patch), and a **polyphyly** (the night-active primates, the lorises and the tarsiers, in red).]]
# பலதொகுதிமரபு உயிரினத் தோற்றம்

## வழக்கமாக பலதொகுதிமரபுவழி தவிர்க்கப்படுகிறது

பல வகைபாட்டியல் சிந்தனைப் பள்ளிகளின் வகைபாடுகளில் அவர்கள் பலதொகுதிமரபினக் குழுக்கள் நிலவுதலை ஏற்காமல் தவிர்க்கின்றனர். ஒற்றைத்தொகுதி மரபினக் குழுக்களையே, அதாவது விரிபடிமலர்ச்சியால் உருவாகிய கால்வழி யினங்களை (clads) மட்டுமே உயிரினங்களின் குழுவாக்கத்தில் முதன்மையான குழுக்களாக ஏற்கின்றனர்.  
ஏற்கெனவே அறிமுகப்படுத்திய கால்வழியினத்துடன் ஒப்பிடாமலே இவ்வழியில் சில கால்வழியினங்களை தொகுதிமரபியல் சொற்களால் வரையறுத்தல் எளிதாக அமைதலே இந்த எண்ணப் போக்கிற்கு காரணம் எனலாம். கணுசர்ந்த கால்வழியின் வரையறை, எடுத்துகாட்டாக, முந்தைய X, Y சிறப்பின்ங்களின் அனைத்துக் கால்வழிகளும் என அமையலாம். மாற்றாக பலதொகுதிமரபினக் குழுக்கள் பல கால்வழியினங்களால் வரையறுகப்படுகிறது. எடுத்துகாட்டாக "பறக்கும் முதுகெகும்பிகள் வவ்வால்,பறவை, டெரோசார் ஆகிய இன்ங்களைக் கொண்டுள்ளது எனலாம். ஏனெனில் இவை பல கால்வழியினங்களின் கூட்டாகவே வரையறுக்கப்படுகிறது. சிலர் இவற்றை ஒற்றைத்தொகுதி மரபினங்களைப் போல, அதாவது கால்வழியினங்களைப் போல, அவ்வளவு அடிப்படையானதல்ல எனக் கருதுகின்றனர்.  
பலதொகுதிமரபினத்தைவிட ஓரினத் தொகுதிவகையை சார்ந்த முற்கணிப்பு எளிதானது என்பதே பின்னதை ஏற்பதற்கு வலிய காரணமாகலாம். எடுத்துகாட்டாக,ஓரினதொகுதிவகைப் புல்லான போசியேவின்]] கண்டுபிடிப்பு இக்குடும்ப மூதாதையில் இருந்து அதனால் புதிதாக உருவாகக் கூடிய புற்களின் கட்டமைப்பு, வளர்ச்சி, இனப்பெருக்கப் பான்மைகள் போன்றவற்றை முற்கணிக்க முடிகிறது. மாறாக, பலதொகுதிமரபின வகுப்பான டியாண்டிரியா வகுப்புக்கு (இ)லின்னேயசு இரு (stamens) வைத்து அடையாளப்படுத்தியது நடைமுறைக்குப் பொருந்தினாலும் முற்கணிப்புக்கு அது உதவாது. ஏனெனில் பல குழுக்களில் ஒருங்கல் படிமலர்வால் அதே இரு stamens உருவாகின்றன. கோட்பாட்டைச் செய்முறைகளால் நிறுவும் அறிவியல் புலங்களில் முற்கணிப்பு வெற்றி மிக இன்றியமையாத தேவையாகும்.
# பலதொகுதிமரபு உயிரினத் தோற்றம்

## பலதொகுதிமரபுச் சிறப்பினங்கள்

வகைபாட்டின் அடிப்படை அலகாகவும் இயற்கையில் காணக்கூடிய பான்மையாகவும் சிறப்பினத்துக்குத் (species) தனி இடமும் பாத்திரமும் உண்டு. சிறப்பினங்கள் இயல்பாக ஒற்றைத் தொகுதிமரபின (அல்லது குறைந்தநிலையில் இணைதொகுதி மரபின) என வழக்கமாகக் கருதப்படுகின்றன.என்றாலும் கலப்புச் சிறப்பினவாக்கம் பலதொகுதி மரபினவற்றை உருவாக்குகின்றன. இயற்கையில் கலப்புச் சிறப்பினங்கள் பொது நிகழ்வாக உள்ளன. குறிப்பாக நிலைத்திணைகளில் (மரஞ்செடிகொடிகளில்) பலபண்பகச் சேர்க்கையால் (polyploidy) வேகமாகச் சிறப்பினங்கள் உருவாகின்றன.
# பலதொகுதிமரபு உயிரினத் தோற்றம்

## மேலும் பார்க்க

- ஒருங்கும் படிமலர்ச்சி
# பலதொகுதிமரபு உயிரினத் தோற்றம்

## குறிப்புகளும் மேற்கோள்களும்

-
# மஞ்சள் வாலாட்டி

**மேற்கத்திய மஞ்சள் வாலாட்டி** (*மோட்டாசில்லா பிளாவா*) என்பது வாலாட்டி பறவை குடும்பமான மோட்டாசில்லிடேயில் உள்ள ஒரு சிறிய குருவிச் சிற்றினம் ஆகும். மோட்டாசில்லிடே குடும்பத்தில் நெட்டைக்காலிகளும் நீண்ட நகங்களுடைய பறவைகளும் அடங்கும்.
# மஞ்சள் வாலாட்டி

## பரவல்

இந்த இனம் மிதமான ஐரோப்பா மற்றும் ஆசியாவின் பெரும்பாலான பகுதிகளில் இனப்பெருக்கம் செய்கின்றன. இது மேற்கு ஐரோப்பா போன்ற இதன் வரம்பின் மிதமான பகுதிகளில் வசிக்கிறது. ஆனால் வடக்கு மற்றும் கிழக்கு பகுதியிலுள்ளன ஆப்பிரிக்கா மற்றும் தெற்காசியாவிற்கு இடம்பெயர்கின்றன.
# மஞ்சள் வாலாட்டி

## விளக்கம்

இது ஒரு நடுத்தர அளவிலான 15-16 செ.மீ நீளமுள்ள பறவையாகும். இதன் பேரினத்தின் பண்பான தொடர்ந்து வாலினை ஆட்டும் தன்மையுடையது. இது ஐரோப்பிய வாலாட்டிகளில் மிகக் சிறியனவாகும். இனப்பெருக்கம் செய்யும் வயது வந்த ஆண் ஆலிவ் நிறம் மேல் பகுதிலும் கீழ்ப்பகுதி மஞ்சள் நிறத்திலும் காணப்படும். இறகுகள், மஞ்சள் வெள்ளை நிறத்தில் காணப்படும். இனப்பெருக்கம் செய்யும் ஆண்களின் தலைப் பகுதியானது துணையினங்களைப் பொறுத்து பல்வேறு வண்ணங்கள் மற்றும் வடிவங்களில் காணப்படும்.
இந்த பறவையின் அழைப்பானது உயர்தர ஒலியுடையது ஆகும்.
# மஞ்சள் வாலாட்டி

## உணவு

இந்த பூச்சி உண்ணும் பறவை ஈரமான புல்வெளிகள் போன்ற தண்ணீருக்கு அருகில் திறந்த வெளியில் வாழ்கிறது. இது 4-8 புள்ளிகள் கொண்ட முட்டைகளை இடும்.
# அழிஞ்சில்

**அழிஞ்சில்** (*Alangium salviifolium*) இந்தியப்பகுதியில் காணப்படும் சிறிய வகைத்தாவரம் ஆகும். இதன் வேர்கள், காய், கனி போன்றவை வாத நோய்க்கு ஆயுர்வேதத்தில் பயன்படுகிறது. அது முயல்கள், எலிகள் மற்றும் நாய்கள் கடித்தால் சிகிச்சைக்குப் பயன்படுகிறது.
# அழிஞ்சில்

## மேலும் பார்க்க

- http://ayurvedicmedicinalplants.com/index.php?option=com_zoom&Itemid=26&page=view&catid=1&key=26
- http://www.flowersofindia.net/catalog/slides/Lobed-leaf%20Alangium.html
# பீட்டர் அம்புருசிடர்

**பீட்டர் அம்புருசிடர்** (*Peter Armbruster*, **பீட்டர் ஆம்புரூஸ்டர்**, பிறப்பு: 25 சூலை 1931) என்பவர் செருமானிய இயற்பியலாளர் ஆவார். இவர் செருமனியின் பவேரியா மாநிலத்தில் உள்ள டேச்சு நகரில் பிறந்தார். ஜி.எஸ்.ஐ எல்மோட்சு கனவயனிகள் ஆய்வு மையத்தில் இயற்பியல் ஆசிரியராகப் பணியாற்றினார். காட்பிரைடு மூசன்பெர்க்குடன் இணைந்து இவர் போரியம் , கோப்பர்நீசியம் ஆசியம், டார்ம்சிட்டாட்டியம் இரோயன்ட்கெனியம் மெய்ட்னீரியம் போன்ற தனிமங்களைக் கண்டறிவதில் பெரும் பங்கு வகித்துள்ளார்.  
இவர் இசுடுட்கார்ட், மியூனிக் நகர தொழினுட்ப பல்கலைக்கழகத்தில் இயற்பியல் படித்தார். மியூனிக் நகரிலுள்ள எயின்சு மேயர்-லெயிப்நிட்சு தொழினுட்ப பல்கலைக்கழகத்தில் தன்னுடைய ஆய்வுப் படிப்பை முடித்து முனைவர் பட்டம் பெற்றார். சூலிச் நகரில் இருந்த ஆய்வு மையத்தில் 1965 முதல் 1970 வரையிலான காலத்தில், அணுக்கரு பிளப்பு, கனவயனிகள் சடப்பொருளுடன் கொள்ளும் இடைவினைகள், அணுக்கரு பிளவில் வெளிப்படும் கற்றைகள் தொடர்பான அணு இயற்பியல் முதலான துறைகளில் இவருடைய பெரும்பாலான ஆய்வுகள் நடந்தன. ஜி.எஸ்.ஐ எல்மோட்சு கனவயனிகள் ஆய்வு மையத்தில் இவர் முதுநிலை அறிவியலாளராக 1971 ஆம் ஆண்டுமுதல் பொறுப்பு வகித்தார்.  
1989 ல் இருந்து 1992 வரையிலான காலத்தில் அவர், கிரெநோபில் நகரிலிருந்த லாவொ-லெங்கெவின் என்ற ஐரோப்பிய நிறுவனத்தில் ஆராய்ச்சி இயக்குநர் பதவி வகித்தார். 1996 ஆம் ஆண்டு முதல் அவர் அணுக்கரு தெளிப்பு மற்றும் அணுக்கரு பிளப்பு வினைகளால் விளையும் அணு கழிவு எரிக்கப்படுதல் தொடர்பான திட்டத்தில் ஈடுபட்டு வந்தார்.  
கோலோன் பல்கலைக்கழகம் மற்றும் டார்ம்சிடாட் தொழினுட்ப பல்கலைக்கழகங்களில் பேராசிரியராகவும் இணைந்து பணிபுரிந்தார்.  
இவருடைய அரும்பணிக்காக இவருக்கு பல விருதுகள் வழங்கப்பட்டன. இலண்டன் இயற்பியல் நிறுவனம் வழங்கிய மேக்சு-போர்ன் விருது மற்றும் அமெரிக்க வேதியியல் குமுகம் வழங்கிய உட்கரு வேதியியல் விருது ஆகியவை முக்கியமான சில விருதுகளாகும்.
# பி-அலை

நிலநடுக்கவியலில் **பி-அலைகள்** (*P-waves*) என்பன நிலத்தின் அடியே இருக்கும் வளிம, நீர்ம, திடப் பொருள் ஆகிய அனைத்தின் ஊடாகவும் செல்வன, எனவே *முழுவுடல் அலைகள்* என்றும் குறிக்கப்பெறுகின்றன. நிலநடுக்கத்தைப் பதிவு செய்யும் நிலநடுக்கவரைவியில் முதலில் பதிவாவது இவைதான். பி என்னும் சொல் அழுத்தம் என்னும் பொருள் கொண்ட ஆங்கிலச் சொல் 'pressure' என்பதைக் குறிக்கும், அல்லது அதிக விரைவுடன் வந்து முதலில் பதிவாவதால் 'primary' என்னும் சொல்லின் முதலெழுத்து என்பதையும் குறிக்கும்.  
ஒரே பருமவகையான திண்மங்களில் பி-அலைகள் எப்பொழுதுமே நீளவாட்டு அலையாக இருக்கும். அதாவது பொருளின் துகள்கள், அலையும் அதன் ஆற்றலும் செல்லும் திசையிலேயே அசைந்து அலைந்து நகரும்.
# பி-அலை

## விரைவு

சீரானா பருப்பொருளில், பி-அலைகளின் விரைவைக் கீழ்க்காணுமாறு எழுதலாம்:  
:<math>v_p= \sqrt{ \frac {K+\frac{4}{3}\mu} {\rho}}= \sqrt{ \frac{\lambda+2\mu}{\rho}} </math>
மேலுள்ள சமன்பாட்டில் *K* என்பது பருமக்குணகம் (bulk modulus), *<math>\mu</math>* என்பது நறுக்கக்குணகம் (shear modulus), *<math>\rho</math>* என்பது அலை நகரும் பொருளின் அடர்த்தி, *<math>\lambda</math>* என்பது முதலாம் இலாமே அளவுரு (the first Lamé parameter).  
மேற்குறித்தவற்றுள் அடர்த்தி அவ்வளவாக வேறுபடாதது, ஆகவே விரைவானது பெரும்பாலும் *K*, *μ* ஆகியவற்றால்தான் பெரும்பாலும் கட்டுப்படுத்தப்படுகின்றது.  
பி-அலை மீட்சிக்குணகம் (elastic moduli P-wave modulus), <math>M</math>, என்பது கீழ்க்காணுமாறு வரையறை செய்யப்பட்டுள்ளது, <math>M = K + 4\mu/3</math>, ஆகவே
:<math>v_p = \sqrt{M/\rho}.\ </math>  
பொதுவாக நிலநடுக்கப் பி-அலை விரைவு 5 முதல் 8&nbsp;கி.மீ/நொடி அளவில் இருக்கும். நிலத்தின் உட்பகுதியின் பகுதியைப் பொருத்து விரைவு மாறுபடும். நிலத்தின் மேலோட்டுப்பகுதியில் (புறணியில் அல்லது புவியோட்டில்) 6&nbsp;கி.மீ/நொடி என்பதற்கும் குறைவாகவிருக்கும், ஆனால் அதற்கும் கீழே உள்ள கருப்பகுதியில் 13&nbsp;கி.மீ/நொடி என்பதாக இருக்கும்.  
**பாறை வகைகளில் அலை விரைவு**  
| பாறைவகை (Rocktype) | விரைவு [மீ/நொடி] | விரைவு [அடி/நொடி] |
| --- | --- | --- |
| திரளாகாத மணற்பாறை | 4600 - 5200 | 15000 - 17000 |
| திரண்ட மணற்பாறை | 5800 | 19000 |
| மென்களிப்பாறை (Shale) | 1800 - 4900 | 6000 -16000 |
| சுண்ணாம்புக்கல் | 5800 - 6400 | 19000 - 21000 |
| Tதோலமைட்டு (Dolomite) | 6400 - 7300 | 21000 - 24000 |
| நீரிலிய கால்சியசல்பேட்டுப் பாறை (Anhydrite) | 6100 | 20000 |
| கருங்கற்பாறை | 5800 - 6100 | 19000 - 20000 |
| காபுரோ தீப்பாறை (Gabbro) | 7200 | 23600 |  
நிலவியலாளர் பிரான்சிசு பிர்ச்சு (Francis Birch) பி-அலைகளின் விரைவுக்கும் பொருளின் அடர்த்திக்கும் இடையேயான தொடர்பைக்கண்டுபிடித்தார்:  
<><math> V_p = a (\bar{ M}) + b \rho </math>.</>  
இது பின்னர் பிர்ச்சு விதி (Birch's law) என அறியப்பட்டது.
# பி-அலை

## அடிக்குறிப்புகளும் மேற்கோள்களும்

-
# பி-அலை

## வெளியிணைப்புகள்

- Animation of a P-Wave
- P-Wave velocity calculator
- Purdue's catalog of animated illustrations of seismic waves
- Animations illustrating simple wave propagation concepts by Jeffrey S. Barker
- Detection of P-waves and Rejection of Environmental Noise for Accurate Earthquake Early Warning
# ஷாம்ளாஜி

**சாம்லாஜி** (*Shamlaji*) என்னும் கோயில், இந்திய மாநிலமான குஜராத்தின் ஆரவல்லி மாவட்டத்தில் உள்ள மொதசாவில் அமைந்துள்ளது. இங்கு கிருஷ்ணரின் சிலை உள்ளது. குசராத்து அரசின் வனத்துறையின் உத்தரவின்பேரில் தோட்டமும் அமைக்கப்பட்டுள்ளது. இது சுற்றுலாத் தலம் என்பதும் குறிப்பிடத்தக்கது. இது பிலோடாவில் இருந்து 20 கி.மீ தொலைவிலும், மோதசாவிலிருந்து 29 கி.மீ தொலைவிலும் உள்ளது. இம்மத்நகர், அகமதாபாத் ஆகிய இடங்களில் இருந்து ஷாம்லாஜிக்கு பேருந்துகள் இயக்கப்படுகின்றன.  
இதனருகில் தேவ்னி மோரி பௌத்த தொல்லியல் களம் உள்ளது.
# உசான்-அனத்தோல் தெமார்சே

**உசான்-அனத்தோல் தெமார்சே** (*Eugène-Anatole Demarçay*) (, 1 சனவரி 1852– 5 மார்ச்சு 1903) என்பவர் பிரான்சு நாட்டு வேதியியல் அறிஞர் ஆவார். இவர் சான்-பாப்டிசுட்டு தூமாசு என்ற வேதியியல் அறிஞரின் மேற்பார்வையில் கல்வி பயின்றார். ஒரு பரிசோதனையின் போது நிகழ்ந்த வெடிவிபத்தில் இவருடைய ஒரு கண்ணில் பார்வை இழப்பு ஏற்பட்டது.  
நிறமாலையியல் துறையில் இவர் வல்லுநராகத் திகழ்ந்தார். 1896 ஆம் ஆண்டில், அப்போது புதியதாக கண்டறியப்பட்டிருந்த தனிமம் சமாரியத்தின் பண்புகளைப் பாதிக்கின்ற வேறு ஒரு தனிமம் அத்துடன் கலந்திருப்பதாக சந்தேகம் கொண்டார். இதன் விளைவாக 1901 ஆம் ஆண்டில் யூரோப்பியம் கண்டறியப்பட்டது. 1898 ஆம் ஆண்டில் இவர் தன்னுடைய அலைமாலைத் திறன்களை உபயோகித்து மேரி கியூரியின் ரேடியம் கண்டுபிடிப்பை உறுதிப்படுத்தினார்.
# சூன் 2015

**சூன் 2015** (*June 2015*, **ஜூன் 2015**), 2015 ஆம் ஆண்டின் ஆறாவது மாதமாகும்.
# சூன் 2015

## சிறப்பு நாட்கள்

- சூன் 4 - திருஞான சம்பந்தர் குருபூசை
- சூன் 4 - திருநீலநக்க நாயனார் குருபூசை
- சூன் 4 - திருநீலகண்ட யாழ்ப்பாணர் குருபூசை
- சூன் 4 - முருக நாயனார் குருபூசை
- சூன் 5 - குமர குருபரர் குருபூசை
# சூன் 2015

## இறப்புகள்

- சூன் 2 - சி. ஜெயபாரதி, மலேசியத் தமிழ்றிஞர் (பி. 1941)
# சசெக்சைட்டு

**சசெக்சைட்டு** (*Sussexite*) என்பது MnBO<sub>2</sub>(OH) என்ற மூலக்கூறு வாய்பாடுடன் கூடிய மாங்கனீசு போரேட்டு கனிமமாகும். இப்படிகங்கள் ஒற்றை சரிவச்சு முப்பட்டக வடிவமைப்பும் இழைத்தன்மையுடனும் காணப்படுகின்றன. முத்தைப்போல் பளபளப்பாக வெள்ளை, மஞ்சள் கலந்த வெள்ளை, இளஞ்சிவப்பு நிறங்களில் காணப்படுகிறது. தனிமங்களின் கடினத்தன்மையை அளக்க உதவும் மோவின் அளவுகோல் அடிப்படையில் இதனுடைய கடினத்தன்மை 3 ஆகவும் நீர் ஒப்படர்த்தி 3.2 ஆகவும் காணப்படுகிறது.  
1868 ஆம் ஆண்டு அமெரிக்காவில் உள்ள நியூ செர்சியில் முதலில் இது கண்டுபிடிக்கப்பட்டது. பிராங்க்ளின் சுரங்க மாவட்டத்தில் உள்ள சசெக்சு மாவட்டத்தின் பெயர் இக்கனிமத்திற்கு சூட்டப்பட்டது.  
சசெக்சைட்டு பிரான்சு, இத்தாலி, நமீபியா, வட கொரியா, தென்னாப்பிரிக்கா, சுவிட்சர்லாந்து, மற்றும் மிச்சிகன், நியூ ஜெர்சி, யூட்டா, வர்ஜீனியா போன்ற அமெரிக்க மாநிலங்களிலும் காணப்படுகிறது.
# இந்திய கைத்தறி தொழில்நுட்பக் கழகங்கள்

, இந்தியா]]  
**இந்திய கைத்தறி தொழில்நுட்பக் கழகங்கள்** (Indian Institutes of Handloom Technology [IIHT]), கைத்தறி தொழில் மேம்பாட்டிற்கான தொழில்நுட்பக் கல்வி கழகங்களில் ஐந்து இந்திய நடுவண் அரசாலும், நான்கு மாநில அரசுகளாலும் நடத்தப்படுகிறது. இவைகள் தன்னாட்சி பெற்ற பொதுத்துறை கல்வி நிலையங்களாகும். அனைத்து தொழில் நுட்பக்கழகங்களிலும் மூன்றாண்டு பட்டயப் படிப்புகள் உள்ளது. வாரணாசி மற்றும் சேலம் கைத்தறி தொழில் நுட்பக் கழங்களில் மட்டும் கைத்தறி மேம்பாட்டுக்கான ஒராண்டு முதுநிலை பட்டயப் படிப்புகள் உள்ளது.
# இந்திய கைத்தறி தொழில்நுட்பக் கழகங்கள்

## இந்திய நடுவண் அரசின் இந்திய கைத்தறி தொழில்நுட்பக் கழகங்கள்

- இந்திய கைத்தறி தொழில்நுட்பக் கழகம் IIHT, வாரணாசி, உத்திரப் பிரதேசம், 1956
- இந்திய கைத்தறி தொழில்நுட்பக் கழகம் IIHT, சேலம், தமிழ்நாடு, 1960
- இந்திய கைத்தறி தொழில்நுட்பக் கழகம் IIHT, குவகாத்தி, அசாம், 1982
- இந்திய கைத்தறி தொழில்நுட்பக் கழகம் IIHT, ஜோத்பூர், ராஜஸ்தான், 1993
- இந்திய கைத்தறி தொழில்நுட்பக் கழகம் IIHT, பர்கார், ஒடிசா, 2008
# இந்திய கைத்தறி தொழில்நுட்பக் கழகங்கள்

## மாநில அரசுகளின் இந்திய கைத்தறி தொழில்நுட்பக் கழகங்கள்

- எஸ். பி. கே. எம். இந்திய கைத்தறி தொழில்நுட்பக் கழகம், வெங்கடகிரி, ஆந்திரம்
- கர்நாடகா கைத்தறி தொழில்நுட்பக் கழகம் கடக், கர்நாடகம்
- கைத்தறி தொழில்நுட்பக் கழகம், சம்பா, சட்டீஸ்கர் மாநிலம்
- கைத்தறி தொழில்நுட்பக் கழகம், கண்ணூர், கேரளம்
# இந்திய கைத்தறி தொழில்நுட்பக் கழகங்கள்

## இதனையும் காண்க

- சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி
# சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி

**சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி** (Sardar Vallabhbhai Patel International School of Textiles and Management (SVPISTM ) இந்திய அரசின் நெசவு (ஜவுளி) அமைச்சகத்தின் கீழ் செயல்படும் தன்னாட்சி பெற்ற தொழில் நுட்பப் பள்ளியாகும். இப்பள்ளி தமிழ்நாட்டின் கோயமுத்தூரில் 2002ஆம் ஆண்டில் துவக்கப்பட்டது. இப்பள்ளியானது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டதாகும். இப்பள்ளி நெசவு, துணி, நூல், மற்றும் மேலாண்மை குறித்தான மூன்றாண்டு பட்டயப் படிப்புகள், முதுநிலை பட்டயப் படிப்புகள், முதுதத்துவமாணி படிப்புகள் மற்றும் முனைவர் பட்டப் படிப்புகள் கொண்டுள்ளது.
# சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி

## இதனையும் காண்க

இந்திய கைத்தறி தொழில்நுட்பக் கழகங்கள்
# சோற்றுக்கற்றாழை

**சோற்றுக்கற்றாழை** (*Aloe vera*) (இலங்கை வழக்கு: *பிள்ளைக் கற்றாழை*) என்பது சதைப்பற்றான ஒரு தாவர வகையாகும். முதல் நூற்றாண்டிற்கு முன்பிருந்தே இந்தத் தாவரம் மூலிகையாக ஆயுர்வேதத்தில் பயன்படுத்தப்பட்டுகிறது. உடல் எடை குறைப்பிற்கும் இத்தாவரம் பயன்படுத்தப்படுகிறது. இந்தச் செடியின் சாற்றை வைத்து முக அழகிற்காகவும் உடல் சூட்டைத்தணிக்கவும் மருத்துவ உலகம் பயன்படுத்தியுள்ளது.
# விக்கிப்பீடியா:Statistics/weekly/31-May-2015